5. Социальни 1алашон организацеша услугаш яра дикала кортамукъа мах хоадабара юкъарлен совета (д1ахо — кортамукъа мах хоадабара юкъарлен совет) оттам д1ач1оаг1бу кхаь шера лаьрх1а. Кортамукъа дикала мах хоадабара юкъарлен совет кердача хан-юкъа в1ашаг1йоллаш, цун оттамах кхаьннел к1езигах дола дакъа хувца деза. Кортамукъа дикала мах хоадабара юкъарлен совете хала йиш яц паччахьалкхен 1аьдала, социальни 1алашон даькъе къахьегача викалаш, иштта социальни 1алашон организацей кулгалхой (цар заместителаш) а болхлой а. Цу моттиге кортамукъа дикала мах хоадабара юкъарлен совета ший балха юкъеоз социальни 1алашон даькъе къахьегача юкъарлен объединеней, Г1алг1ай Республика Юкъарлен палата викалаш, цу тайпара мах хоадабара чаккхенаш тахка а в1ашаг1тоха а. Кортамукъа дикала мах хоадабара юкъарлен совета пхеннел к1езигах доакъашхо хила йиш яц. Кортамукъа дикала мах хоадабара юкъарлен совета доакъашхоша шоай къахьегам кхоачашбу юкъарлен боараме. Кортамукъа дикала мах бара, юкъарлен совета къахьегамах бола хоам чуоттабе беза, Г1алг1ай Республика кхоачашдара 1аьдала apгla йолча органа официальни сайта чу, «Интернет» сете.